Бзухэр хъумэным гулъытэ хуащI
Къуалэбзухэм я дунейпсо махуэм ирихьэлIэу Шэджэм муниципальнэ щIыналъэм и ныбжьыщIэ IэпщIэлъапщIэ цIыкIухэм я IэдакъэщIэкIхэм я гъэлъэгъуэныгъэ иджыблагъэ къызэрагъэпэщащ.
щIыналъэм егъэджэныгъэмкIэ и управленэм къызэригъэпэща Iуэхур къыдэкIуэтей щIэблэм щIыуэпсыр яхъумэу, абы пщIэ хуащIу гъэсэным, дыщыпсэу щIыналъэм и дахагъэр къегъэхутэным хуэгъэпсащ.
ЩIыналъэм и эколог ныбжьыщIэу 100-м щIигъу хэтащ а Iуэхум. Абыхэм бзу абгъуэхэр, къуалэбзухэр зэрышхыкIын кхъуафэ цIыкIухэр гъэщIэгъуэну ящIат.
Дэтхэнэ гупми бзухэм ятеухуауэ куэд зэращIэр наIуэ ящIащ. Къафэмрэ уэрэд жыIэнымрэ зэрыхуэIэзэри щагъэлъэгъуащ утыкум.
НыбжьыщIэ цIыкIухэм бзухэм я псэупIэхэр, абгъуэхэр хъумэным, абыхэм гулъытэ нэхъыбэ хуащIыным къыхураджащ къызэхуэсахэр.
Шэджэм ЕтIуанэ дэт курыт еджапIэ №2-м щIэс цIыкIухэрщ а зэпеуэм пашэ щыхъуар.
ЩIыуэпсым и илъэсым хиубыдэу Шэджэм муниципальнэ щIыналъэм ит курыт еджапIэхэм абы хуэгъэпса дерсхэр, тхылъымпIэ кIэрыхубжьэрыхухэр зэхуэхьэсынымкIэ зэпеуэхэр къыщызэрагъэпэщыну я мурадщ.
КIарэ Элинэ,
Шэджэм муниципальнэ щIыналъэм и администрацэм и пресс-IуэхущIапIэм и лэжьакIуэ.
